Sommerland? Bob-bob. Men mon ikke sneen er smeltet inden åbningsdagen lørdag d. 2.maj. Smukt ser det ud, når Simon Clausen styrer sin drone henover det snebeklædte Fårup Sommerland, der samtidig er hans arbejdsplads. Ny forlystelse til 27 millioner kroner Fårup Sommerland har godt tag i de nordjyske børnefamilier og omtrent 50.000 har årskort. Men de nordjyske endags-turister gæster ikke sommerlandet helt så flittigt, de efterspørger nyheder - og det får de i år. De seneste år har de nordjyske endags-turister svigtet Fårup Sommerland. Med en helt ny specialdesignet attraktion til mange millioner kroner satser den store forlystelsespark på igen at kunne tiltrække de nordjyske gæster uden et årskort. - Deroppe starter man, så bliver man trukket baglæns op med vogntoget og bliver sluppet fri deroppe fra næsten 24 meter, fortæller teknisk chef i Fårup Sommerland, Tue Albrektsen, og peger på enden af den nye forlystelse "Saven". Se mere i indslaget herunder:

Referat:
Torsdag har budt på snevejr i flere dele af Nordjylland. I Fårup Sommerland var holdet klar med dronen.